OISHI พุ่งปรี๊ด! หลังงบ Q2/59 โตทะลัก!
OISHI พุ่งปรี๊ด! หลังงบ Q2/59 โตทะลัก! ล่าสุด ณ เวลา 10.20 น. ราคาอยู่ที่ 131 บาท บวก 16.50 บาท หรือ 14.41% สูงสุดที่ 140 บาท ต่ำสุดที่ 131 บาท มูลค่าซื้อขายที่ 19.54 ล้านบาท
10 ส.ค. 2559

ผู้สื่อข่าวรายงานว่า ราคาหุ้นบริษัท โออิชิ กรุ๊ป จำกัด (มหาชน) หรือ OISHI ณ เวลา 10.20 น. ราคาอยู่ที่ 131 บาท บวก 16.50 บาท หรือ 14.41% สูงสุดที่ 140 บาท ต่ำสุดที่ 131 บาท มูลค่าซื้อขายที่ 19.54 ล้านบาท ขณะที่ดัชนีตลาดหุ้นไทยโดยรวมบวก 0.15%
โดยราคาหุ้น OISHI ปรับตัวขึ้นแรงในวันนี้หลังผลประกอบการไตรมาส 2/59 เติบโตแข็งแกร่ง
ทั้งนี้ OISHI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 469.07 ล้านบาท หรือมีกำไรสุทธิ 2.50 บาทต่อหุ้น เพิ่มขึ้น 148% จากช่วงเดียวกันของปีก่อนที่มีกำไรสุทธิ 189.34 ล้านบาท หรือมีกำไรสุทธิ 1.01 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 760.43 ล้านบาท หรือ 4.06 บาทต่อหุ้น เพิ่มขึ้น 169% จากช่วงเดียวกันของปีก่อนที่มีกำไรสุทธิ 282.75 ล้านบาท หรือ 1.51 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นหลังรายได้จากธุรกิจเครื่องดื่มเพิ่มขึ้น-จำนวนสาขาร้านอาหารที่เพิ่มขึ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 1.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 ทั้งนี้ กำหนดจ่ายเงินปันผลในวันที่ 8 ก.ย. 2559